Document ID: /roh_data/filtered/fineweb-2-filterrobots_roh.jsonl.gz/2279

En il restaurant Sonnenberg a Turitg è Jacky Donatz stà ils ultims 17 onns. Quai saja stà il meglier temp da sia vita professiunala, ha ditg Donatz. La carriera dal grischun aveva cumenzà cun in emprendissadi da cuschinier a l'eroport da Turitg. Suenter ha el lavurà tranter auter en il Carlton a San Murezzan, en l’hotel Zürich e tar la Jacky's Stapferstube. Quai avant ch'el ha surpiglià il Sonnenberg.
Cun 65 onns na pensa el tuttina betg vi dad ir en pensiun. El banduna bain il Sonnenberg, ma el avra in nov restaurant en il center da Turitg. La primavaira che vegn veglia el cumenzar ina collavuraziun cun in local. Co e cum na tradescha il cuschinier dentant anc betg.
RTR Telesguard